In die min wat die Bybel oor die stam van Aser verhaal moet na die kern soek. Dit vind ons in Deut 33:24a in die woorde; “Aser is meer geseënd as die ander seuns”. Waarom? Wat wil die Skrif vir ons daarmee sê? Wat het dit met ons koning Jesus Christus te doen? Is daar dalk tog ‘n boodskap vir my daaruit?
Ons bevind ons in 'n ernsige droogte in ons pragtige land. Wievelde lyk soos woestyn, saailande lê kaal, waterbeperkings is reeds ingestel ... en die toekomsvoorspelling lyk donker. Mens en dier smag na reën. Die Psalmdigter gebruik hierdie beeld om ons in ons verhouding teenoor God te beskryf: "Soos 'n wildsbok wat smag na water, smag my siel na U, o Heer".